Frīdrihs Būze

Frīdrihs Aleksandrs Būze (, 1821—1898) bija vācbaltiešu botāniķis un ceļotājs, Rīgas Dabaspētnieku biedrības prezidents (1863–1867) un goda loceklis (1881).

 Dzīvesgājums 
Dzimis 1821. gada 18. novembrī Rīgā tirgotāja Frīdriha Būzes un viņa sievas Sofijas, dzimušas Grāves, ģimenē. 
Mācījās Vidzemes guberņas ģimnāzijā Rīgā. Pēc botānikas studijām Tērbatas Universitātē (1840-1842) un Berlīnes Universitātē viņš 1843. gadā aizstāvēja Dr. phil. grādu Heidelbergas Universitātē. Apmetās uz dzīvi Pēterburgā, kur kopā ar paleontologu Kristiānu Panderu veica zinātniskus pētījumus,Frīdrihs Aleksandrs Būze  Rīgas Dabaspētnieku biedrības biedru zinātniskais mantojums Latvijas Universitātes Bibliotēkā vēlāk devās ekspedīcijā uz Aizkaukāzu un Persiju (Gīlānas un Māzenderānas provincēm, 1847-1849).  
1850. gadā atgriezās dzimtenē un saimniekoja Bērzmentes (Bersemünde) muižā (1857-1862), pēc tam dzīvoja Frīdriķa muižiņā (Friedrichshof) uz Bieķensalas (1865-1888). 

Bija Rīgas Dabaspētnieku biedrības sekretārs (1850-1856), tad prezidents (1863-1867). Vēlāk arī Dārzkopju apvienības prezidents (Gartenbauverein, 1876-1880) un pilsētas pilnvarnieks (Stadtverordneter, 1882-1890). 
Miris 1898. gada 17. decembrī Rīgā.Baltische Historische Kommission (BHK), 2025

 Darbi 
 Genera plantarum Livoniae indigenarum. 1840. - 129 S. (Tērbatas Universitātes studenta F. A. Būzes pārskats par Vidzemes vietējo augu dzimtēm) 
 Eine Reise durch Transkaukasien und Persien in den Jahren 1847-1849. Moscau: Buchdruckerei der Kaiserlichen Universitaet, 1855. - 88 S.
 Aufzählung der auf einer Reise durch Transkaukasien und Persien gesammelten Pflanzen (1860)
 Zwei einheimische Lachsbrüt-Anstalten. Riga: Druck von W.F. Häcker, 1862. - 15 S.

 Atsauces 

Kategorija:Latvijas botāniķi